CELEX: 22005D0101
Language: sk
Date: 2005-07-08 00:00:00
Title: Rozhodnutie Spoločného výboru EHP č. 101/2005 z  8. júla 2005  ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

24.11.2005   
            
            
               SK
            
            
               Úradný vestník Európskej únie
            
            
               L 306/32
            
         
      ROZHODNUTIE SPOLOČNÉHO VÝBORU EHP
   
   č. 101/2005
   z 8. júla 2005,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 100/2004 z 9. júla 2004 (1).
            
         
               (2)
            
            
               Rozhodnutie Komisie 2005/53/ES z 25. januára 2005 o uplatňovaní článku 3 ods. 3 písm. e) smernice Európskeho parlamentu a Rady 1999/5/ES na rádiové zariadenia určené na použitie v automatickom identifikačnom systéme (AIS) (2) sa má začleniť do dohody.
            
         
               (3)
            
            
               Rozhodnutím 2005/53/ES sa s účinnosťou od 26. júla 2005 zrušuje rozhodnutie Komisie 2003/213/ES (3), ktoré je začlenené do dohody a ktoré sa má v dôsledku toho v dohode zrušiť,
            
         ROZHODOL TAKTO:
   Článok 1
   Kapitola XVIII prílohy II k dohode sa mení a dopĺňa takto:
   
               1.
            
            
               Za bod 4zzm (rozhodnutie Komisie 2004/71/ES) sa vkladá tento bod:
               
                           „4zzn.
                        
                        
                           
                              32005 D 0053: rozhodnutie Komisie 2005/53/ES z 25. januára 2005 o uplatňovaní článku 3 ods. 3 písm. e) smernice Európskeho parlamentu a Rady 1999/5/ES na rádiové zariadenia určené na použitie v automatickom identifikačnom systéme (AIS) (Ú. v. EÚ L 22, 26.1.2005, s. 14).“
                        
                     
         
               2.
            
            
               Znenie bodu 4zzl (rozhodnutie Komisie 2003/213/ES) sa s účinnosťou od 26. júla 2005 vypúšťa.
            
         Článok 2
   Znenia rozhodnutia 2005/53/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júla 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júla 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 376, 23.12.2004, s. 25.
   
      (2)  Ú. v. EÚ L 22, 26.1.2005, s. 14.
   
      (3)  Ú. v. EÚ L 81, 28.3.2003, s. 46.
   
      (4)  Nie sú uvedené žiadne ústavné požiadavky.